**Jegyzőkönyv**

2018. április 25. napján 18,00 órakor a Vasboldogasszony Község Önkormányzati Iroda Tanácskozó termében megtartott rendkívüli nyilvános képviselő-testületi ülésről.

**Jelen vannak**: Németh Zsolt alpolgármester

 Zsuppán Béla képviselő

Pongrácz Ernőné képviselő

**Igazoltan távol:** Mazzag Géza polgármester

 Szita Gabriella jegyző

**Németh Zsolt alpolgármester** köszöntötte a megjelenteket, különös tekintettel Laska Róbert képviselő jelöltet ezt követően megállapította, hogy az ülés határozatképes, majd javaslatot tett a napirendekre.

A képviselőtestület 3 igen egyhangú szavazattal a meghívóban közölt napirenddel azonosan az alábbi napirendet fogadta el.

**Napirend:**

1. **Lakossági víz- és csatornaszolgáltatási támogatási pályázat
Előadó: Németh Zsolt alpolgármester**
2. **Egyebek**

**Napirend tárgyalása:**

1. **Lakossági víz- és csatornaszolgáltatási támogatási pályázat
Előadó: Németh Zsolt alpolgármester**

**Németh Zsolt alpolgármester:** Ismertette a lakossági víz- és csatornaszolgáltatási támogatás tárgyában kiírt pályázatot. Kérte a képviselőket mondják el véleményüket.

A napirenddel kapcsolatosan hozzászólás nem érkezett.

**Németh Zsolt alpolgármester** Indítványozta, hogy az önkormányzat nyújtson be pályázatot alakossági víz- és csatornaszolgáltatási támogatás iránt.

Kérdés, hozzászólás a napirenddel kapcsolatosan nem hangzott el, az ülést levezetőpolgármester anapirend tárgyalását lezárta, megállapította, hogy az ülés határozatképes, jelenlévő képviselők száma 3 fő, majd szavazásra bocsátotta az elhangzott indítványt-

Vasboldogasszony Község Önkormányzati Képviselő-testülete 3 igen egyhangú szavazattal a következő határozatot hozta:

**Vasboldogasszony Község Önkormányzati Képviselő-testületének
11/2018(IV.23.) számú határozata**

Vasboldogasszony Község Önkormányzati Képviselő-testülete pályázatot kíván benyújtani Magyarország 2018. évi központi költségvetéséről szóló 2017. évi C. törvény (továbbiakban Költségvetési törvény) 3. melléklet I. 1. pont szerinti lakossági víz- és csatornaszolgáltatás támogatására.

A képviselő-testület felkéri a polgármestert, a pályázati dokumentáció határidőre történő benyújtására, felhatalmazza a pályázati dokumentáció aláírására

 **Határidő: 2018. május 7.**

 **Felelős: Németh Zsolt alpolgármester**

1. **Egyebek**
* **Tájékoztató BM pályázatokról
Előadó: Németh Zsolt alpolgármester**

**Németh Zsolt alpolgármester:** A pályázattal kapcsolatosan elmondta, hogy sajnos csak szilárdburkolatú útra lehet pályázni, amely önkormányzati tulajdonban áll, továbbá hatóság engedéllyel rendelkezik. Megvizsgálták a pénzügyi lehetőségeit az önkormányzatnak. Tárgyalt az útellenőrzést végző Peczeli Zoltán mérnökkel, akinek a véleménye szerint nincs az önkormányzat tulajdonában olyan útszakasz, út, amely megfelel a pályázati kiírásnak.

**Zsuppán Béla képviselő:** ALőrinci utat kellene valahogy felújítani.

**Németh Zsolt alpolgármester:** Elmondta, hogy van kamerarendszer létesítésére pályázat, amelynél minimum 8 millió Ft összegre kell pályázni és partnereket is kell szerezni.

**Zsuppán Béla képviselő:** Partnereket lehet könnyen találni.

**Németh Zsolt alpolgármester:** Sajnos ebben az esetben is nagyon rövid az idő, továbbá ennyi pénzért nem szükséges kamera.

**Laska Róbert állampolgár:** Véleménye szerint a ZAVÉD-del kellene beszélni, ők biztos tudnának ajánlatot adni.

**Németh Zsolt alpolgármester:** Elmondta, hogy konzorciumban lett volna jó beadni Gősfa Egervár és Vasboldogasszony tekintetében. Ismertette a feltételeket.

**Pongrácz Ernőné képviselő:** Szerinte jó lenne megpróbálni, csak a pályázatírás díját veszítik.

**Zsuppán Béla képviselő:** Pár éve felmérette a települést, akkor azt mondták egy kamera félmillióba kerülne.

**Laska Róbert állampolgár:** Sokat jelentene a közbiztonság szempontjából. Sajnos már a polgárőrségben is kevesen vannak.

**Zsuppán Béla képviselő:** A felvételeket csak a rendőrség és a polgármester nézheti meg. Gömb kamerát kell venni, mivel azt nem tudják lefordítani. Mindenképpen be kell adni a pályázatot.

**Pongrácz Ernőné képviselő:** A temetőnél nagyon fontos lenne a kamera.

Németh Zsolt alpolgármester: Indítványozta, hogy az önkormányzat készíttessen pályázati dokumentációt a Belügyminisztérium által települési kamerarendszer kiépítésére meghirdetett pályázatra.

Kérdés, hozzászólás a napirenddel kapcsolatosan nem hangzott el, az ülést levezetőpolgármester anapirend tárgyalását lezárta, megállapította, hogy az ülés határozatképes, jelenlévő képviselők száma 3 fő, majd szavazásra bocsátotta az elhangzott indítványt-

Vasboldogasszony Község Önkormányzati Képviselő-testülete 3 igen egyhangú szavazattal a következő határozatot hozta:

**Vasboldogasszony Község Önkormányzati Képviselő-testületének
12/2018(IV.23.) számú határozata**

Vasboldogasszony Község Önkormányzati Képviselő-testülete pályázatot kíván benyújtani a Belügyminisztérium által meghirdetett települési kamerarendszer kiépítésére.

A képviselő-testület felkéri az alpolgármestert a pályázati dokumentáció elkészíttetésére, ezt követően a képviselő-testület elé terjesztésére.

* **Kulturális Közfoglalkoztatott tovább foglalkoztatása
Előadó: Németh Zsolt alpolgármester**

**Németh Zsolt alpolgármester:** Elmondta, hogy az önkormányzatnak nyilatkoznia kell arról, hogy a június 30. napjával lejáró program után az önkormányzat saját forrása terhére foglalkoztatja-e a kulturális közfoglalkoztatottat. Elmondta, hogy az önkormányzatnak saját forrása a foglalkoztatásra nincs. Kérte a képviselőket mondják el véleményüket.

Indítványozta, hogy az önkormányzat 2018. június 30. napja után saját forrása terhére nem tudja tovább foglalkoztatni a kulturális közfoglalkoztatott személyt.

Kérdés, hozzászólás a napirenddel kapcsolatosan nem hangzott el, az ülést levezetőpolgármester anapirend tárgyalását lezárta, megállapította, hogy az ülés határozatképes, jelenlévő képviselők száma 3 fő, majd szavazásra bocsátotta az elhangzott indítványt-

Vasboldogasszony Község Önkormányzati Képviselő-testülete 3 igen egyhangú szavazattal a következő határozatot hozta:

**Vasboldogasszony Község Önkormányzati Képviselő-testületének
13/2018(IV.23.) számú határozata**

Vasboldogasszony Község Önkormányzati Képviselő-testülete a kulturális közfoglalkoztatási program keretében foglalkoztatott személyt nem tudja 2018. június 30. napja után saját forrása terhére foglalkoztatni.

* **Kitüntető díj adományozása
Előadó: Németh Zsolt alpolgármester**

**Németh Zsolt alpolgármester:** Elmondta, hogy Pongrácz Ernőné 1997 óta képviselő illetve 9 éve falugondnokként is dolgozik a településen. Polgármester úrral egyeztetve úgy gondolják, hogy a képviselő-testület Vasboldogasszonyért díjat adományozzon részére.

**Laska Róbert állampolgár:** Véleménye szerint is tisztességgel, becsülettel állt hozzá a feladatokhoz.

**Németh Zsolt alpolgármester:** Ezért kérte polgármester úr is.

**Zsuppán Béla képviselő**: Eddig is 20 ezer forint volt

**Németh Zsolt alpolgármester:** Polgármester úr is mindenképpen szeretne jelen lenni a díjátadáskor.

**Laska Róbert állampolgár:** Véleménye szerint egy nagyobb rendezvény keretében adják át a díjat, hiszen akiket eddig ezzel megtiszteltünk mindig rendezvény keretében adták át.

**Zsuppán Béla képviselő:** Egyetért ezzel. Kérte, hogy azon is gondolkodjanak, hogy tiszteljék meg azokat is, akik eddig voltak. Erről már beszéltek korábban. Úgy gondolja, kérjék ki a civilszervezetek vezetőinek véleményét. Meg kellene kérdezni az emberek véleményét.

**Németh Zsolt alpolgármester:** A Pongrácz Ernőné felmondott, megkívánja szüntetni falugondnoki állását.

**Laska Róbert állampolgár:** Szerinte ez szép gesztus lenne, ha állampolgárok is támogatnák.

**Zsuppán Béla képviselő:** Véleménye szerint ez vissza fog ütni, hogy valakit istenítünk, felemelünk.

**Laska Róbert állampolgár:** Ne a félelmeinkben éljünk.

**Zsuppán Béla képviselő:**:Nem a valóságban élsz.

**Németh Zsolt alpolgármester:** Tudja, hogy azokról beszél, akik nem vették át a díjukat. Azért gondolt arra, hogy a faluházban rendeznének egy fogadást és akkor nem tennék ki a díjazottat az említett dolgoknak.

**Zsuppán Béla képviselő**: Jogos, amit mondtatok. Nincs ellene kifogása. Van benne egy kis félsz, amit mindig mérlegelni kell.

Pongrácz Ernőné képviselő elhagyta a tanácstermet 19,20 órakor.

**Németh Zsolt alpolgármester, ülést vezető megállapította, hogy a képviselő-testület ülése nem határozatképes, jelenlévő képviselők száma 2 fő.** A napirend tárgyalása tovább folytatódott.

**Zsuppán Béla képviselő:**: Mi sem kapunk szobrot azért, amit csinálunk. Ő kilépett.

**Laska Róbert állampolgár**: Ez nem egy egyszerű munka volt, hiszen ha ő tartotta volna magát a MT-ben leírtakhoz, akkor a felét sem végezte volna el annak, amit csinált. Véleménye szerint nem azt díjazzuk, hogy ő dolgozott, hanem azt, ahogyan dolgozott. Három polgármester munkáját is segítette.

**Zsuppán Béla képviselő:** Mi nagyon sok embernek próbáltak adni, sokszor próbáltak ebben a témában fordulni hozzátok. De ő azért kapta a fizetését, azért amit csinált. Akárhányszor kértem mindig elutasítottátok. Úgy is meg lesz neki adva. De az a véleménye, hogy folyamatosan meg kell becsülni embereket.

**Németh Zsolt alpolgármester:** A legelső éven mindenkit kitüntettünk a sportért, a faluért. Akit tudtak mindenkit kitüntettek, gondoltak erre, volt olyan, aki nem vette át a kitüntetést. Hangsúlyozta, hogy a polgármester úr kívánságát is tolmácsolta ebben az ügyben.

Indítványozta, hogy Pongrácz Ernőnét „Vasboldogasszony Községért”kitüntető díjban részesítse az önkormányzat, továbbá indítványozta, hogy 50.000 Ft összegű pénzjutalomban részesítsék díjazottat. A díj átadására a civil szervezetek vezetőit, a képviselő-testületet hívják meg. 50.000 Ft összegű díjat javasolt.

Pongrácz Ernőné képviselő 19,35 órakor visszajött a tanácsterembe.

**Németh Zsolt alpolgármester, ülést vezető megállapította, hogy a képviselő-testület ülése újra határozatképes, jelenlévő képviselők száma 3 fő.**

Pongrácz Ernőné képviselő bejelentette személyes érintettségét, kérte szavazás alóli kizárását.

Németh Zsolt alpolgármester ülést vezető szavazásra bocsátotta személyes érintettség miatt szavazás alóli kizárást.

Kérdés, hozzászólás a kizárással kapcsolatosan nem hangzott el, az ülést levezetőpolgármester megállapította, hogy az ülés határozatképes, jelenlévő képviselők száma 3 fő, majd szavazásra bocsátotta az elhangzott indítványt-

Vasboldogasszony Község Önkormányzati Képviselő-testülete 2 igen, 1 tartózkodás szavazattal a következő határozatot hozta:

**Vasboldogasszony Község Önkormányzati Képviselő-testületének
14/2018(IV.23.) számú határozata**

Vasboldogasszony Község Önkormányzati Képviselő-testülete a kitüntető díj adományozása napirenddel kapcsolatos határozathozatal alól Pongrácz Ernőné képviselőt nem zárja ki.

**Németh Zsolt ülést vezető alpolgármester** indítványozta, hogy Pongrácz Ernőné Vasboldogasszony, Kossuth u. 42. szám alatti lakost „Vasboldogasszony Községért” kitüntető díjban részesítse a település lakosai érdekében végezett kiemelkedő, lelkiismeretes, fáradhatatlan munkájáért, 50.000 Ft összegű pénzjutalom folyósításával. A díj átadására hívják meg a civil szervezetek vezetőit és az önkormányzati képviselőket.

Kérdés, hozzászólás a kizárással kapcsolatosan nem hangzott el, az ülést levezetőpolgármester megállapította, hogy az ülés határozatképes, jelenlévő képviselők száma 3 fő, majd szavazásra bocsátotta az elhangzott indítványt.

Vasboldogasszony Község Önkormányzati Képviselő-testülete 2 igen, 1 tartózkodás szavazattal a következő határozatot hozta:

**Vasboldogasszony Község Önkormányzati Képviselő-testületének
15/2018(IV.23.) számú határozata**

Vasboldogasszony Község Önkormányzati Képviselő-testülete Pongrácz Ernőné Vasboldogasszony, Kossuth u. 42. szám alatti lakost „Vasboldogasszony Községért” kitüntető díjban részesíti a település lakosai érdekében végezett kiemelkedő, lelkiismeretes, fáradhatatlan munkájáért, a kitüntető díj mellé 50.000 Ft összegű pénzjutalmat állapít meg.

A képviselő-testület felkéri az alpolgármestert a díj átadására a civil szerezetek vezetőit és az önkormányzati képviselőket hívják meg.

Az **ülést levezető polgármester** megkérdezte a jelenlévő képviselőket, hogy van-e egyéb közérdeket érintő kérdésük, bejelentésük. További kérdés, bejelentés nem érkezett, az ülést levezető polgármester a nyilvános ülést 19,40 órakor bezárta.

**K.m.f.**

 **Németh Zsolt Szita Gabriella
 alpolgármester jegyző**